**Sårstell etter hudkirurgi.**

**Sårstell, bandasje, dusjing**

* Plaster (micropore/scanpore) som ligger rett mot såret, kan gjerne sitte på til stingene tas. Hvis det blir gjennomtrukket av blod bør det skiftes før.
* Er det lagt på en tykkere absorberende bandasje oppå plasteret, kan denne fjernes dagen etter inngrepet.
* Hold såret tørt de første 24 timene. Etter dette kan du dusje som vanlig.
* Det anbefales ikke bading i basseng før stingene er fjernet.

**Smerter/ubehag**

* Bedøvelsen varer 1-2 timer etter inngrepet.
* Dersom behov for smertestillende anbefales Paracetamol.

**Fysisk aktivitet**

* Såret bør ikke utsettes for unødig strekk og slag de første 2-3 ukene.

 Unngå derfor hard fysisk aktivitet.

**Tegn på infeksjon**

* Dersom smertene øker 2-3 dager etter operasjonen, kan det være tegn på infeksjon.
* Andre tegn på infeksjon er :

 - rødhet og hevelse rundt noen av stingene eller rundt sårkant

 - gult puss

 - lokal varme ved såret

* Ved tegn på sårinfeksjon anbefales det å kontakte fastlegen, Hudavdelingen eller legevakten utenom åpningstid.

**Arrdannelse**

* Etter fjerning av sting vil arret bli finest hvis det er tildekket med hudtape (micropore/scanpore). Bruk tapen så lenge arret er rødt, dvs. alt fra 3 til 6 mnd.
* La tapen sitte på 3-4 dager og la huden tørke/lufte seg før du setter på ny.
* Det er viktig å beskytte arret mot sol i denne perioden. Bruker du tape vil den også fungere som solbeskyttelse.

**Sting/strips/agraffer**

* Sting og evt. agraffer fjernes hos fastlegen din om ……… dager.
* Er det lagt på sårstrips skal disse ligge på til du fjerner stingene.
* Det er sydd med ………………………… suturer.
* Ved intracutan sutur eller madrassutur, se oppskrift for suturfjerning på baksiden av arket.

Skulle det dukke opp spørsmål kan du ta kontakt med Hudavdelingen på 51513010 fra kl. 08.00-15.00 mandag til fredag.



**Intracutan sutur**

* Klipp av knuten i den ene enden.
* Trekk suturen ut ved å dra i den andre trådenden.

**Madrassutur**

* Fjernes som et vanlig enkelt-sting.
* Klipp den ene av trådene under trådknuten og trekk suturen ut.